CELEX: 32011D0019
Language: fi
Date: 2011-01-14 00:00:00
Title: 2011/19/EU: Komission päätös, annettu 14 päivänä tammikuuta 2011 , rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti siltä osin kuin on kyse tiivisteaineiden käytöstä rakennusten ja jalankulkukäytävien muissa kuin rakenteellisissa liitoksissa (tiedoksiannettu numerolla K(2011) 62)  ETA:n kannalta merkityksellinen teksti

15.1.2011   
            
            
               FI
            
            
               Euroopan unionin virallinen lehti
            
            
               L 11/49
            
         KOMISSION PÄÄTÖS,
   annettu 14 päivänä tammikuuta 2011,
   rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti siltä osin kuin on kyse tiivisteaineiden käytöstä rakennusten ja jalankulkukäytävien muissa kuin rakenteellisissa liitoksissa
   (tiedoksiannettu numerolla K(2011) 62)
   (ETA:n kannalta merkityksellinen teksti)
   (2011/19/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan,
   on kuullut pysyvää rakennusalan komiteaa,
   sekä katsoo seuraavaa:
   
               (1)
            
            
               Komission on valittava direktiivin 89/106/ETY 13 artiklan 3 kohdan nojalla toinen kahdesta tuotteen vaatimustenmukaisuuden osoittamismenettelystä. Artiklan mukaan komission olisi valittava vähiten työläs menettely ottaen huomioon turvallisuusseikat. Näin ollen on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä välttämätön ja riittävä edellytys vaatimustenmukaisuuden osoittamiseksi vai tarvitaanko kyseisen direktiivin 13 artiklan 4 kohdassa mainittujen perusteiden täyttymiseen liittyvistä syistä hyväksytyn elimen osallistumista asiaan.
            
         
               (2)
            
            
               Edellä mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä. Tämän vuoksi on suotavaa yksilöidä ne tuotteet tai tuoteryhmät, joihin teknisissä eritelmissä viitataan.
            
         
               (3)
            
            
               Direktiivin 89/106/ETY 13 artiklan 3 kohdassa esitetyt kaksi menettelyä kuvaillaan yksityiskohtaisesti saman direktiivin liitteessä III. Tämän vuoksi on tarpeen määritellä selkeästi menetelmät, joilla nämä kaksi menettelyä pannaan täytäntöön liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille järjestelmille.
            
         
               (4)
            
            
               Menettely, jota tarkoitetaan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menetelmien vaihtoehtoa 1 ilman jatkuvaa valvontaa sekä vaihtoehtoja 2 ja 3. Menettely, johon viitataan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menetelmiä ja liitteessä III olevan 2 kohdan ii alakohdassa säädettyjen menetelmien vaihtoehtoa 1 jatkuvalla valvonnalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä I mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa valvoo ja arvioi hyväksytty elin.
   2 artikla
   Liitteen II mukainen vaatimustenmukaisuuden osoittamismenettely esitetään yhdenmukaistettujen eurooppalaisten standardien toimeksiannoissa.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä tammikuuta 2011.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      LIITE I
      Tiivisteaineet rakennusten ja jalankulkukäytävien muihin kuin rakenteellisiin liitoksiin seuraavasti:
      
                  1.
               
               
                  Tiivisteaineet ulko- ja/tai sisäseiniin, väliseiniin.
               
            
                  2.
               
               
                  Tiivisteaineet laseihin (lukuun ottamatta tiivisteaineita akvaarioihin, rakenteellisiin laseihin, eristettyjen lasiyksikköjen ensimmäiseen ja ulommaiseen tiivisteeseen, horisontaalisiin laseihin (alle 7°) ja orgaaniseen lasiin).
               
            
                  3.
               
               
                  Tiivisteaineet saniteettiliitoksiin (lukuun ottamatta teollisia, juomavettä annostelevia, vedenalaisia (uima-altaat, viemärijärjestelmät jne.) sekä elintarvikkeiden kanssa kosketuksiin joutuvia sovelluksia).
               
            
                  4.
               
               
                  Tiivisteaineet jalankulkukäytäviin (lukuun ottamatta kemiallisia suoja-alueita, vedenalaisia alueita, teitä ja muita liikennealueita, lentokenttiä ja jätevedenpuhdistamoja).
               
            
   
      LIITE II
      
         Huom. niiden tuotteiden osalta, joita käytetään useampaan kuin yhteen jäljempänä mainituissa tuoteryhmissä eriteltyyn käyttötarkoitukseen, hyväksytyn elimen on suoritettava tehtävät, jotka aiheutuvat kaikista sovellettavista vaatimustenmukaisuuden osoittamismenettelyistä yhteensä.
      TUOTEPERHE
      
         TIIVISTEAINEET RAKENNUSTEN JA JALANKULKUKÄYTÄVIEN MUIHIN KUIN RAKENTEELLISIIN LIITOKSIIN (1/2)
      
      
         Vaatimustenmukaisuuden osoittamismenettelyt
      
      Alla lueteltujen tuotteiden ja käyttötarkoitusten osalta Euroopan standardointikomitean / Euroopan sähkötekniikan standardointikomitean (CEN/Cenelec) edellytetään määrittelevän asianomaisiin yhdenmukaistettuihin standardeihin seuraavat vaatimustenmukaisuuden osoittamismenettelyt:
      
                  Tuote
               
               
                  Käyttötarkoitus
               
               
                  Tasot tai luokat
               
               
                  Vaatimustenmukaisuuden osoittamismenettely
               
            
                  
                              —
                           
                           
                              Tiivisteaineet ulkoseiniin
                           
                        
               
                  Ulkotiloissa käytettävät sovellukset
               
               
                  —
               
               
                  3
               
            
                  
                              —
                           
                           
                              Tiivisteaineet sisäseiniin, väliseiniin
                           
                        
               
                  Sisätiloissa käytettävät sovellukset
               
               
                  —
               
               
                  4
               
            
                  
                              —
                           
                           
                              Tiivisteaineet laseihin
                           
                        
               
                  Käytettäväksi rakennuskohteissa
               
               
                  —
               
               
                  3
               
            
                  
                              —
                           
                           
                              Tiivisteaineet jalankulkukäytäviin
                           
                        
               
                  —
               
               
                  3
               
            
                  
                              —
                           
                           
                              Tiivisteaineet saniteettiliitoksiin
                           
                        
               
                  —
               
               
                  3
               
            
                  Järjestelmä 3: Ks. direktiivin 89/106/ETY liitteessä III olevan 2 kohdan ii alakohta, vaihtoehto 2.
                  Järjestelmä 4: Ks. direktiivin 89/106/ETY liitteessä III olevan 2 kohdan ii alakohta, vaihtoehto 3.
               
            Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska vähintään yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.
      TUOTEPERHE
      
         TIIVISTEAINEET RAKENNUSTEN JA JALANKULKUKÄYTÄVIEN MUIHIN KUIN RAKENTEELLISIIN LIITOKSIIN (2/2)
      
      
         Vaatimustenmukaisuuden osoittamismenettelyt
      
      Alla lueteltujen tuotteiden ja käyttötarkoitusten osalta Euroopan standardointikomitean / Euroopan sähkötekniikan standardointikomitean (CEN/Cenelec) edellytetään määrittelevän asianomaisiin yhdenmukaistettuihin standardeihin seuraavat vaatimustenmukaisuuden osoittamismenettelyt:
      
                  Tuote
               
               
                  Tarkoitettu käyttö
               
               
                  Tasot tai luokat
                  (palotekninen käyttäytyminen)
               
               
                  Vaatimustenmukaisuuden osoittamisjärjestelmä
               
            
                  Tiivisteaineet rakennusten ja jalankulkukäytävien muihin kuin rakenteellisiin liitoksiin
               
               
                  Käyttötarkoituksiin, joihin kohdistuu tulenkestävyyttä koskevia määräyksiä
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1 – E) (3), F
               
               
                  4
               
            
                  Järjestelmä 1: Ks. direktiivin 89/106/ETY liitteessä III olevan 2 kohdan i alakohta, ilman pistokoenäytteiden testausta.
                  Järjestelmä 3: Ks. direktiivin 89/106/ETY liitteessä III olevan 2 kohdan ii alakohta, vaihtoehto 2.
                  Järjestelmä 4: Ks. direktiivin 89/106/ETY liitteessä III olevan 2 kohdan ii alakohta, vaihtoehto 3.
               
            Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska vähintään yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.
      
         (1)  Tuotteet tai materiaalit, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esim. palonestoaineen lisääminen tai orgaanisen aineen vähentäminen).
      
         (2)  Tuotteet tai materiaalit, joita alaviite (*) ei koske.
      
         (3)  Tuotteet tai materiaalit, joiden paloteknistä käyttäytymistä ei tarvitse testata (esimerkiksi komission päätöksen 96/603/EY mukaiset A1-luokkien tuotteet tai materiaalit).